Visų pirma, svarbu numatyti, kokioje namų patalpoje kondicionierių planuojama įrengti bei koks yra jūsų būsto išplanavimas. Oro kondicionieriai šiandien gali būti montuojami tiek ant grindų, tiek prie lubų, o jų dydžių įvairovė leidžia pritaikyti juos itin skirtingo pobūdžio patalpose. Vienas pagrindinių kriterijų renkantis, taip pat susijęs su turimomis patalpomis, yra kondicionieriaus galingumas. Jei patalpos nepasižymi dideliu plotu, nerekomenduojama rinktis itin galingo kondicionieriaus, kadangi tai nebus nei efektyvu, nei ekonomiška elektros sąnaudų atžvilgiu. Tuo tarpu per mažo galingumo kondicionierius didelėse patalpose lems, kad patalpos nebus tinkamai atvėsintos ir nepateisins jūsų lūkesčių. Vadinasi, kondicionieriai namams turi būti pasirenkami atsižvelgiant į individualią situaciją bei būsto dydį.